Document ID: /roh_data/filtered/fineweb-2-filterrobots_roh.jsonl.gz/61452

En ils bogns averts dal Grischun hai dà enfin uss durant il fanadur marcantamain damain sigls en l'aua. Quai scriva la Fundaziun medias rumantschas.
Fertant ch'il matg è stà modest en ils bogns da Cuira e da Glion, ha il bogn a Vulpera avert pir il zercladur. Durant lez mais èn las cifras stadas legraivlas. Ma, la trid'aura dal fanadur enfin uss, ha puspè chaschunà bogns quasi vids.
A Glion sper'ins sin in bun avust
A Glion, nua ch'igl ha normalmain 800 fin 1'000 persunas in di da bell'aura, hajan ins gì questa giada be 4 fin 25 giasts durant quels dis. Anc hajan ins dentant la speranza che l'aura tegnia ussa meglier durant il mais d'avust.
Situaziun a Cuira
A Cuira visitan ussa dapli persunas il bogn cuvert. Tenor Sandro Staub, il manader da bogn, fitness e wellness dals implants da sport, porscha il bogn Obere Au da Cuira diversas attracziuns sco animaziuns per uffants e programs da sport per attrair la glieud.